APSTIPRINĀTS
ar VAS “Latvijas dzelzceļš” iepirkuma komisijas
2025.gada 23.aprīļa 16.sēdes protokolu

VAS “Latvijas dzelzceļš”
organizētā atklātā konkursā “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)” (iepirkuma identifikācijas Nr. LDZ 2024/152-AK)

(turpmāk – iepirkums)

SKAIDROJUMS NR.18
	Jautājums
	Atbilde

	Pamatojoties us atklāta konkursa “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)” nolikuma nosacījumiem, iesniedzam jautājumus par dokumentā “PASŪTĪTĀJA PRASĪBAS (Tehniskās specifikācijas) III SĒJUMS Speciālās prasības” noteikto.:

“Stacija “Dobele”” 3.4. punkts “Sliežu ceļi”.

1. Nav minēta nepieciešamā rīcība ar pievedceļu Nr.10, kaut pievienotajā shēmā tas norādīts kā pārbūvējams. Lūdzu precizēt plānotās būvniecības uzdevumu attiecībā par pievedceļu Nr.10. 

	Stacijā Dobele, veicot sliežu ceļa Nr.1 un pārmijas pārvedas Nr.2 pārlikšanu, būs jāveic sliežu ceļa Nr.10 pārlikšana, kas atrodas LDz nodalījuma joslā ar nobīdi ārpus dzelzceļa nodalījuma joslas, kur tiks skarta gājēju pāreja un dzelzceļa pārbrauktuve.

	2. Shēmā pievedceļa Nr.10 pievienojuma vietā sliežu ceļam Nr.1 ir cipars 16, nedaudz pa labi cipars 22. Punktā 3.4.2. teikts: “Pārmijas pārvedu Nr.22 pārlikt kopā ar sliežu ceļu Nr.1.” Lūdzu apstiprināt, ka ciparam 16 nav nozīmes.
	Kopā ar sliežu ceļu Nr.1 ir jāpārliek pārmiju pārveda Nr.22. Ciparam “16” shēmā nav nozīmes.

	3. Pārliekot sliežu ceļu Nr.1 kopā ar pārmiju Nr.22, viennozīmīgi nepieciešama pievedceļa Nr.10 pārbūve un, iespējams, pievedceļa un Stacijas ielas pārbrauktuves pārbūve. Lūdzu apstiprināt, ka varbūtējā pārbrauktuves pārbūve būs šī projekta ietvaros. Lūdzu apstiprināt, ka pārbūvējamam pievedceļam un pārbrauktuvei piemērojamas visas Pasūtītāja prasībās noteiktās materiālu kvalitātes prasības (kā noteikts I SĒJUMA „Vispārīgās projektēšanas un ieviešanas prasības“ 13.3. punktā).
	Stacijā Dobele, veicot sliežu ceļa Nr.1 un pārmijas pārvedas Nr.2 pārlikšanu, būs jāveic sliežu ceļa Nr.10 pārlikšana, kas atrodas LDz nodalījuma joslā ar nobīdi ārpus dzelzceļa nodalījuma joslas, kur tiks skarta gājēju pāreja un dzelzceļa pārbrauktuve.
Pasūtītāja prasību I sējuma 13.3.punktā noteiktās prasības par jaunu materiālu izmantošanu attiecas uz visiem būvprojektā paredzētajiem materiāliem.
Vienlaicīgi Pasūtītājs norāda, ka, pārliekot sliežu ceļu uz citu ceļa asi, Uzņēmējs drīkst izmantot pārliekamā sliežu ceļa virsbūves materiālus (sliedes, gulšņus, pārmijas, stiprinājumus u.c.), ja šie materiāli atbilst pasūtītāja prasībās noteiktajiem kritērijiem.

	4. Punktā 3.4.2. teikts: “…Pārmijas pārvedu Nr. 11 pārlikt aptuveni 20 metrus uz dzelzceļa pārbrauktuves pusi.”  Shēmā nav redzama pārmiju pārveda Nr.11. Lūdzu apstiprināt, ka pārmiju pārveda Nr.11 ir pārmija, ka savieno sliežu ceļus Nr.1 un Nr.2 aptuveni 35 m pirms pārbrauktuves.
	Pārmijas pārveda Nr.11 savieno sliežu ceļu Nr.1 un Nr.II aptuveni 35 m  pirms dzelzceļa pārbrauktuves.

	5. Vai tiks pieļauta iespējama shēmā norādītās pagaidu pasažietu platformas gar 6. ceļu izvietošana citā vietā, to saskaņojot ar Pasūtītāju un Inženieri?
	Pasūtītāja prasību III sējumā ir sagatavotas izmaiņas, kas paredz pagaidu platformas novietojuma izmaiņas Dobeles stacijā, nosakot, ka pagaidu pasažieru platformu (h=550; platums 2,5m) jāizbūvē pie II sliežu ceļa (starp II un 1. sliežu ceļu), Liepājas virzienā no esošās gājēju pārejas. 



